Naselbini je leta 1290 kralj Venčeslav II. Češki izdal ustanovno listino ter ji podelil status, pravice in svoboščine Kraljevega mesta. Med husitskimi vojnami je bilo mesto center katoličanov na Češkem. Znamenita je katedrala sv. Bartolomeja, ki so jo pričeli graditi v 13. stoletju in ima najvišji zvonik na Češkem. Od leta 1993 je Plzen tudi sedež novoustanovljene rimskokatoliške škofije. Mestna sinagoga je tretja največja na svetu (za jeruzalemsko in budimpeško). Pod središčem mesta je bilo izkopanih več predorov, ki so danes odprti za turiste.